CELEX: 32015D2057
Language: bg
Date: 2015-11-13 00:00:00
Title: Решение за изпълнение (ЕС) 2015/2057 на Комисията от 13 ноември 2015 година за удължаване на срока за прилагане на Решение за изпълнение 2013/413/ЕС, с което на държавите членки се разрешава да предвидят дерогации от някои разпоредби на Директива 2000/29/ЕО по отношение на картофи, с изключение на картофи, предназначени за засаждане, с произход от регионите Akkar и Bekaa в Ливан (нотифицирано под номер С(2015) 7793)

17.11.2015   
            
            
               BG
            
            
               Официален вестник на Европейския съюз
            
            
               L 300/43
            
         РЕШЕНИЕ ЗА ИЗПЪЛНЕНИЕ (ЕС) 2015/2057 НА КОМИСИЯТА
   от 13 ноември 2015 година
   за удължаване на срока за прилагане на Решение за изпълнение 2013/413/ЕС, с което на държавите членки се разрешава да предвидят дерогации от някои разпоредби на Директива 2000/29/ЕО по отношение на картофи, с изключение на картофи, предназначени за засаждане, с произход от регионите Akkar и Bekaa в Ливан
   
      
         (нотифицирано под номер С(2015) 7793)
      
   
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (1), и по-специално член 15, параграф 1, първо тире от нея,
   като има предвид, че:
   
               (1)
            
            
               С Решение за изпълнение 2013/413/ЕС на Комисията (2) се разрешават дерогации от някои разпоредби на Директива 2000/29/ЕО по отношение на картофи, с изключение на картофи, предназначени за засаждане, с произход от регионите Akkar и Bekaa в Ливан.
            
         
               (2)
            
            
               Някои държави членки поискаха удължаване на разрешението за дерогация, предвидено в Решение 2013/413/ЕС.
            
         
               (3)
            
            
               Тъй като обстоятелствата, обосноваващи посочените дерогации, са все още актуални и няма нито нова информация, която да мотивира преразглеждането на специфичните условия, нито какъвто и да било риск от разпространение на вредители, срокът на разрешението за дерогации следва да бъде удължен с три години.
            
         
               (4)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   В член 11 от Решение за изпълнение 2013/413/ЕС датата „31 октомври 2015 г.“ се заменя с „31 октомври 2018 г.“.
   Член 2
   Адресати на настоящото решение са държавите членки.
   
      Съставено в Брюксел на 13 ноември 2015 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 169, 10.7.2000 г., стр. 1.
   
      (2)  Решение за изпълнение 2013/413/EС на Комисията от 30 юли 2013 г., с което на държавите членки се разрешава да предвидят дерогации от някои разпоредби на Директива 2000/29/ЕО по отношение на картофи, с изключение на картофи, предназначени за засаждане, с произход от регионите на Akkar и Bekaa в Ливан (ОВ L 205, 1.8.2013 г., стр. 13).